คุ้มภัย
โดย...ชัตน์วรี (shewarat@hotmail.com)
6 เม.ย. 2559

โดย...ชัตน์วรี ([email protected])
ทุกๆ ปีในเทศกาลสงกรานต์จะเป็นช่วงที่มีสถิติการเกิดอุบัติเหตุสูง แม้หลายหน่วยงานจะมีการรณรงค์ลดอุบัติเหตุ 7 วันอันตรายในช่วงสงกรานต์ก็ตาม แต่สถิติการเกิดอุบัติเหตุก็ยังเพิ่มขึ้นทุกปี 
"กันไว้ดีกว่าแก้" แม้ว่าเราจะระมัดระวังแค่ไหน แต่ก็มีโอกาสที่จะเกิดอุบัติเหตุขึ้นได้โดยไม่คาดคิด เที่ยวสงกรานต์อย่างมีความสุขและปลอดภัย หากเกิดอุบัติเหตุก็ไม่เจ็บไม่ตายฟรีเป็นดีที่สุด 
ขอแนะนำให้ทำ "ประกันภัย" เพื่อที่ว่าหากเกิดอะไรขึ้น คนในครอบครัวจะได้ไม่เดือดร้อน
ทางเลือกหนึ่ง...สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ร่วมกับบริษัทประกันภัยจัดโครงการ "กรมธรรม์ประกันอุบัติเหตุเทศกาลสงกรานต์สุขใจ ประกันภัย 100" โดยเสียค่าเบี้ยประกันภัยเพียง 100 บาท จะได้ความคุ้มครองกรณีเกิดอุบัติเหตุและเสียชีวิตสูงสุด 1 แสนบาท เริ่มขายตั้งวันนี้ถึง 30 เม.ย. 2559 เท่านั้น 
หรือจะทดลองโหลดแอพพลิเคชั่น Generali 365 และลงทะเบียนรับความคุ้มครองสูงสุด 1 แสนบาท ได้ฟรี!! ในช่วงเทศกาลสงกรานต์ 7 วัน (11-17 เม.ย. 2559) เปิดให้ลงทะเบียนระหว่างวันที่ 31 มี.ค.-9 เม.ย. 2559 นี้